जिल्ला प्रशासन कार्यालय वरपरका पसलमा सबै वस्तुको मूल्य झन्डै तीन गुणा बढी छ । फोटोकपी, लेमिनेसन, फोटोलगायतको मूल्य दोब्बर भए पनि यसतर्फ आँखा नगएको अर्का सेवाग्राही धनुषा जनकपुर उपमहानगरपालिकाका वडा नं. १४ मुजेलियाका विश्वास यादवको गुनासो छ । “विदेश जाने उद्देश्यले राहदानी बनाउन यहाँ आएको छु तर यहाँ त ब्रह्मलुट मच्चिएको छ,” उनले भने, “सिडियो कार्यालयको गेटमा १० रुपैयाँ पर्ने टिकट २० रुपैयाँमा बिक्री हुँदा पनि प्रशासन मुकदर्शक बन्ने गरेको छ ।”
